Ma yella d tiɣerɣet ssexdament i yiḍes d iɣimi d leqdic n yall ass.ɣer lǧiha tazelmadṭ n tɣerɣert-a,ad naf adekkan, fell-as i ttrusen ikufan,yerna fell-as i zegren ɣer taɛrict,ddaw-s xeddmen tiḍwiqin d timecṭuḥn, ɣer sent i ttaken i lmal ad yečč,ayen imi sseman lemdawed.ma yella d lḥiḍ i d-uqublen tawwurt qqaren –as tasga,yettili deg-s uẓeṭṭa,arrif-is tettili tessirt n yiẓid d usenduq,deffir uẓeṭṭa-a ttilin ṭṭiqan d imecṭuḥen ur flin ara ɣer barra srusuyen deg sent leḥwal n uẓeṭta neɣ taxsayt usendu.ɣer tama tayeffust i d-iqublen taɛrict,yettili yiwen udekkan i ɣef ttaǧǧan acbayli d tsebbalin n waman,fell-as igeddmen tiṛbutin d uḍajin imi d leḥwal sseqdacen yall ass.Ma yella d leḥwal imecṭaḥ xeddmen lmarfaɛ,d cwiṭ n tencirt ,teṭṭef ɣer llḥiḍ ttaǧǧan fell-as :tugi,taseksut,taqesset n zzit…ma yella d lkanun yettili ɣer teɣmert qqazen-t uqbel ad selɣen tiɣerɣart,xeddmen-as tlata yenyan akken ad yili wamek ara tserseḍ fell-as lḥila.